Prop. 115 S

(2016–2017)
Proposisjon til Stortinget (forslag til stortingsvedtak)

Samtykke til inngåelse av avtale med Den europeiske union (EU) om utvidet handel med landbruksvarer etter EØS-avtalens artikkel 19

Tilråding fra Utenriksdepartementet 21. april 2017, godkjent i statsråd samme dag. (Regjeringen Solberg)

Dokumentet på regjeringen.no

1 Bakgrunn

I henhold til EØS-avtalens artikkel 19 skal Norge og EU med to års mellomrom gjennomgå vilkårene for handelen med basis landbruksvarer (melk, kjøtt, grønnsaker m.v.) med sikte på en gradvis liberalisering. Forhandlingene skal i henhold til artikkel 19 skje innenfor rammen av partenes respektive landbrukspolitikk, og videre reduksjoner av handelshindringer skal skje på gjensidig fordelaktig basis.

Norge og EU har tidligere inngått to avtaler om økt handel med landbruksvarer i henhold til EØS-avtalens artikkel 19. Den første avtalen ble inngått med virkning fra 1. juli 2003, jf. St.prp. nr. 71 (2002–2003) og den andre med virkning fra 1. januar 2012, jf. Prop. 62 S (2010–2011).

I EØS-rådsmøtet 21. mai 2013 ble det konkludert med at «EØS-rådet så fram til den kommende gjennomgangen i 2013/2014 av vilkårene for handel med landbruksvarer mellom Norge og EU, med mål om å starte forhandlinger om en ny avtale innenfor rammen av artikkel 19».

Nye forhandlinger etter EØS-avtalens artikkel 19 mellom Norge og EU ble innledet i juni 2014.

Norge og Kommisjonen kom til enighet om en avtale den 5. april 2017. Avtalen vil senere bli godkjent i EU ved kommisjonsbeslutning og rådsbeslutning. Avtalen vil bli forelagt Europaparlamentet til godkjenning.

Artikkel 19-avtalen vil på denne bakgrunn trolig ikke iverksettes før tidligst fra 1. januar 2019. Etter forrige avtaleinngåelse brukte EU-siden 23 måneder på å ratifisere.

Dersom avtalen skulle tre i kraft før utgangen av et kalenderår, legges det til grunn at nye tollkvoter som følge av avtalen, skal fordeles på pro rata-basis fra ikrafttredelsestidspunktet.

Avtalen antas å være en sak av særlig stor viktighet, slik at Stortingets samtykke til inngåelse er nødvendig i medhold av Grl. § 26, annet ledd.

Avtalen er foreslått inngått ved brevveksling.

Avtalen i uoffisiell norsk oversettelse følger som trykt vedlegg til proposisjonen.

2 Generelt om utviklingen i handelen med landbruksvarer med EU

Handelen med basis landbruksvarer mellom Norge og EU viser en jevn økning i norsk import fra EU. Den totale importen av landbruksvarer fra EU utgjorde i 2016 om lag 40 mrd. kroner, dvs. en økning på ni prosent fra 2015. Importen fordeler seg med 26 mrd. kroner på basis landbruksvarer og 14 mrd. kroner på bearbeidede landbruksvarer omfattet av EØS-avtalens protokoll 3. Også norsk eksport av landbruksvarer til EU øker, men fra et betydelig lavere nivå enn importen. Vår totale eksport av landbruksvarer til EU beløp seg i 2016 til om lag 6,5 mrd. kroner, en økning på tre prosent i forhold til 2015. Utviklingen var positiv for bearbeidede landbruksvarer, mens eksporten av basis landbruksvarer var mindre i 2016 enn i 2015.

3 Generelt om forhandlingsresultatet

Norske konsesjoner

Resultatet av artikkel 19-forhandlingene balanserer etter regjeringens syn hensynet til norsk landbruk og landbruksproduksjon på den ene siden og hensynet til norske forbrukere og mangfoldet i det norske matmarkedet på den andre siden. Regjeringen har i forhandlingene lagt vekt på å gi konsesjoner for landbruksvarer der det allerede er import til ordinær toll, eller der det eksisterer et mer langsiktig importbehov. Videre er det gitt konsesjoner på enkelte varer som kan bidra til å styrke mangfoldet i det norske matmarkedet, samtidig som hensynet til avsetningen av norske landbruksvarer er ivaretatt.

Regjeringen har i forhandlingene lagt vekt på Stortingets vedtak om å fase ut eksportsubsidiene for landbruksvarer innen utgangen av 2020. Utfasingen vil særlig påvirke produksjonen av melk ved at støtten til merkevareeksport av ost fases ut. Resultatet i forhandlingene innebærer en begrenset økning i EUs kvote for ost på 1 200 tonn, fra 7 200 tonn til 8 400 tonn. Til sammenligning var importen av ost fra EU om lag 11 300 tonn i 2016. I forrige artikkel 19 avtale fra 2012 økte ostekvoten med 2 700 tonn, fra 4 500 tonn til 7 200 tonn. Forbruket av ost i Norge har økt betydelig siden år 2000. Økningen har skjedd både ved økt norsk osteproduksjon og økt import. Osteimporten fra EU bidrar til et bredt utvalg i det norske markedet. Av økningen i ostekvoten vil 700 tonn fordeles ved auksjon, og 500 tonn fordeles etter søknad med grunnlag i historisk import.

For kjøtt er det ved vurdering av konsesjoner lagt vekt på markedssituasjonen og om det er et importbehov i markedet. Forhandlingsresultatet innebærer at importkvoten for storfekjøtt økes med 1 600 tonn til 2 500 tonn. Videre åpnes det en importkvote for svineribbe på 300 tonn avgrenset til desember og med en tollsats innenfor kvoten. Det er også mindre økninger i de eksisterende kvotene for blant annet kyllingkjøtt, skinker og pølser. Samlet sett øker importkvotene for kjøttprodukter inn til Norge med 2 550 tonn. Tilsvarende ble kvotene for kjøttprodukter økt med 3 100 tonn i forrige artikkel 19-avtale. Det er ikke gitt konsesjoner til EU for sau- og lammekjøtt. Økt norsk produksjon av sau og lam er et prioritert område for regjeringen.

Den årlige tollfrie kvoten fra EU for blomstrende potteplanter økes med 12 mill. kroner, og kvoten for grønne potteplanter økes med tre mill. kroner. Kvotestørrelsene er på nivå med eksisterende import.

EUs konsesjoner

Forut for forhandlingene ble mulige norske offensive interesser overfor EU kartlagt hos et bredt utvalg av norske bedrifter med sikte på økt norsk eksport. På grunnlag av innspill fra aktørene fremmet Norge krav om konsesjoner på varer der det i dag er eksport til EU, eller der aktørene vurderer eksportmulighetene som gode. Forhandlingsresultatet innebærer at Norge har fått bedre markedsadgang inn til EU for en rekke produkter. Konsesjonene omfatter produkter innenfor meieri, kjøtt, blomster, alkoholholdige drikkevarer og råvarer til dyrefôr. I alt er det opprettet åtte nye kvoter for eksport fra Norge til EU.

I tillegg er det gitt tollfrihet for enkelte toll-linjer med norsk eksport til EU.

4 Nærmere om innholdet i avtalen

Meierivarer

Handel med ost er en sentral del av artikkel 19-avtalene. I avtalen iverksatt 1. juli 2003 ble ostekvoten økt med 1 440 tonn, mens den i avtalen iverksatt fra 1. januar 2012 ble økt med ytterligere 2 700 tonn til gjeldende 7 200 tonn. Av dette fordeles 2 700 tonn på auksjon, mens 4 500 tonn fordeles etter søknad basert på historisk import.

Den nye artikkel 19-avtalen innebærer at importkvoten for ost økes med 1 200 tonn til 8 400 tonn. Total import av ost fra EU var i 2016 om lag 11 300 tonn. Det importeres således et betydelig kvantum ost til Norge utenfor kvoten. Importstatistikken viser at det ble importert mer enn 4 000 tonn ost fra EU til ordinær tollsats i 2016.

Stortinget har vedtatt å fase ut eksportsubsidiene for landbruksvarer innen utgangen av 2020. Utfasingen vil særlig få konsekvenser for norsk melkeproduksjon, da vedtaket innebærer utfasing av støtten til merkevareeksport av ost. Om lag åtte prosent av kumelka har de siste åra vært nyttet til produksjon for eksport.

Norge har på meierivarer fått kvoter inn til EU på mysepulver (totalt 4 400 tonn) og høyproteinkonsentrat av myse (500 tonn). Dette er produkter der Norge i dag har eksisterende eksport, både til EU og til andre land. Ostekvoten inn til EU er ikke økt. Av eksisterende kvote på 7 200 tonn utnyttes rundt 30 % i dag. Bortfall av eksportsubsidiene for ost forventes å medføre synkende utnyttelse.

Kjøttprodukter

For kjøttprodukter er det fra regjeringens side i forhandlingene lagt særlig lagt vekt på markedssituasjonen og importbehovet til det norske markedet. Norsk produksjon av storfekjøtt har over lang tid vært lavere enn etterspørselen. Det vedvarende behovet for suppleringsimport dekkes gjennom tollnedsettelser administrert av Landbruks-direktoratet. I 2016 var det samlede underskuddet av storfekjøtt på mer enn 15 600 tonn, etter import gjennom allerede eksisterende kvoter. Den nye artikkel 19-avtalen innebærer en økning i importkvoten for storfekjøtt på 1 600 tonn. Storfekjøttkvoten gjelder for hele/halve/kvarte slakt, og ikke for beinfritt kjøtt som biffer og fileter. Regjeringen mener at kvoteøkningen, relatert til dagens importbehov, er på et nivå som ikke vil undergrave muligheten for økt norsk produksjon av storfekjøtt framover.

Videre åpnes en ny importkvote for svineribbe på 300 tonn. Kvoten forventes å kunne supplere norsk produksjon i julesesongen. Hvert år i perioden 2010 til 2015 ble tollsatsen på svineribbe satt ned før jul for å supplere det norske markedet med ribbe som følge av underskudd i det norske markedet. I 2016 ga ekstraordinære tiltak i kjøttindustrien økt tilførsel av norsk ribbe. Dette var tiltak som forutsatte bruk av eksportsubsidier. Eksportsubsidier for svinekjøtt vil bli avviklet innen utgangen av 2020. Ribbekvoten har en tollsats på 15 kr per kg, og vil kun gjelde import i desember.

Importkvotene for skinker og pølser er begge økt med 200 tonn. Dette er tilsvarende økning som i de to foregående artikkel 19-rundene. Skinkekvotens vareomfang er utvidet til å omfatte også utbeinet og skåret skinke. Dette vil hindre uønsket tilpasning der hel skinke importeres innenfor kvoten, for deretter å sendes tilbake til utlandet for oppskjæring innenfor ordningen med utenlands bearbeiding av landbruksvarer. Direkte import av skåret skinke vil redusere transporten. Avtalen innebærer også mindre økninger i importkvoten for kyllingkjøtt (150 tonn) og ferske andebryst (100 tonn).

Samlet økning i kvoter for kjøttprodukter inn til Norge utgjør 2 550 tonn. I artikkel 19-avtalen som ble iverksatt 1. januar 2012, ble importkvotene for kjøttprodukter økt med totalt 3 100 tonn.

For Norge innebærer avtalen forbedret markedsadgang til EU for enkelte kjøttprodukter. EU åpner tollfrie kvoter for 700 tonn fjørfekjøtt (vinger, klubber m.m.) der kjøttindustrien kan ha eksportbehov. EU etablerer også en ny tollfri kvote for tilberedt eller konservert kjøtt på 300 tonn. Videre innebærer resultatet at EU vil slå sammen de eksisterende kvotene på kjøtt av sau/lam og saltet/røkt/tørket kjøtt til en ny tollfri kvote på totalt 500 tonn. Dette vil gjøre kvoten mer fleksibel for norske eksportører.

Grønnsaker, kraftfôrråvarer, blomster og planter

I forrige artikkel 19-avtale ble det opprettet en ny importkvote for isbergsalat på 400 tonn for perioden 1. mars til 31. mai av hensyn til næringsmiddelindustrien. I den nye avtalen er denne kvoten økt med 100 tonn til 500 tonn. Importkvoten skal fortsatt være forbeholdt bruk i industrien.

For blomster og planter innebærer avtalen at importkvoten for blomstrende potteplanter økes med 12 mill. kr til 20 mill. kr. Videre øker importkvoten for grønne potteplanter med 3 mill. kr. Norge har på sin side oppnådd en tollfri kvote på 500 000 euro for eksport av enkelte avskårne blomster, der norske klimatiske forhold tilsier at Norge i perioder kan ha komparative fortrinn på det europeiske markedet.

For kraftfôrråvarer er importkvoten for mais til dyrefôr fra EU økt med 5 000 tonn til totalt 15 000 tonn. Denne økningen vil medføre at de nasjonalt fastsatte importkvotene for råvarer til kraftfôr reduseres tilsvarende, og økningen vil således ikke komme til fortrengning for norskprodusert korn. Den nye avtalen innebærer også tollfrihet inn til EU for noen råvarer til dyrefôr, der norsk eksport møter tollsatser i dag.

Andre konsesjoner

Norsk eksport av potetchips har den senere tid vært større enn den eksisterende kvoten på 200 tonn inn til EU. Kvoten er i avtalen økt med 150 tonn til 350 tonn. Videre innebærer avtalen tollfri markedsadgang for fermenterte drikkevarer inn til EU, for eksempel cider. For slike varer har EU hatt bedre markedsadgang inn til Norge enn omvendt.

For levende hester innebærer avtalen gjensidig tollfrihet.

Utover dette innebærer avtalen gjensidig tollfrihet for til sammen 32 varelinjer i Tolltariffen der anvendt tollsats i dag er lav eller null.

5 Forholdet til norsk rett

Avtalen vil kreve endringer i «Forskrift om fordeling av tollkvoter for landbruksvarer» fastsatt av Landbruks- og matdepartementet 10. oktober 2008, sist endret 20. mars 2015.

6 Administrative og økonomiske konsekvenser

Avtalen innebærer innføring av én ny importkvote inn til Norge (svineribbe). Denne vil bli administrert av Landbruksdirektoratet. Innføringen vil innebære noe merarbeid. På den andre siden avvikles fire eksisterende kvoter inn til Norge ved at det innføres tollfrihet.

Gjennomføringen av avtalen innebærer i størrelsesorden 140 mill. kroner i provenytap som følge av nye tollkonsesjoner. Økte auksjonsinntekter forventes å utgjøre om lag 70 mill. kroner. Anslagene er svært usikre. Regjeringen kommer tilbake til Stortinget med forslag om bevilgning i 2019-budsjettet.

7 Konklusjon og tilråding

Landbruks- og matdepartementet tilrår at Norge inngår en avtale i henhold til artikkel 19 i EØS-avtalen om handel med landbruksvarer. Utenriksdepartementet slutter seg til dette.

Tilråding

Utenriksdepartementet

tilrår:

At Deres Majestet godkjenner og skriver under et framlagt forslag til proposisjon til Stortinget om samtykke til inngåelse av avtale med Den europeiske union (EU) om utvidet handel med landbruksvarer etter EØS-avtalens artikkel 19.

Vi HARALD, Norges Konge,

stadfester:

Stortinget blir bedt om å gjøre vedtak om samtykke til inngåelse av avtale med Den europeiske union (EU) om utvidet handel med landbruksvarer etter EØS-avtalens artikkel 19, i samsvar med et vedlagt forslag.

Forslag
til vedtak om samtykke til inngåelse av avtale med Den europeiske union (EU) om utvidet handel med landbruksvarer etter EØS-avtalens artikkel 19

I

Stortinget samtykker i inngåelse av avtale med Den europeiske union (EU) om utvidet handel med landbruksvarer etter EØS-avtalens artikkel 19.

Vedlegg 1
Avtale

i form av brevveksling mellom Den europeiske union og Kongeriket Norge om ytterligere handelspreferanser for landbruksvarer på grunnlag av artikkel 19 i avtalen om Det europeiske økonomiske samarbeidsområde

A. Brev fra Den europeiske union

Herr …

Jeg har den ære å vise til forhandlingene mellom Den europeiske union og Kongeriket Norge om bilateral handel med landbruksvarer, som ble avsluttet 5. april 2017.

Det ble gjennomført en ny runde med forhandlinger om handel med landbruksvarer mellom Europakommisjonen og den norske regjering i henhold til artikkel 19 i avtalen om Det europeiske økonomiske samarbeidsområde (EØS-avtalen), med sikte på å fremme en gradvis liberalisering av handelen med landbruksvarer mellom Den europeiske union og Norge (partene), på preferansebasis og på gjensidig fordelaktig basis. Forhandlingene foregikk i ordnede former, der det ble tatt behørig hensyn til utviklingen i partenes landbrukspolitikk og andre forhold, herunder utviklingen i den bilaterale handelen, i tillegg til handelsvilkår med andre internasjonale handelspartnere.

Jeg kan hermed bekrefte at resultatene av forhandlingene ble som følger:

1. Norge forplikter seg til å innrømme tollfri adgang for varene som er oppført i vedlegg I, med opprinnelse i Den europeiske union.

2. Norge forplikter seg til å opprette tollkvoter for varene som er oppført i vedlegg II, med opprinnelse i Den europeiske union.

3. Den europeiske union forplikter seg til å innrømme tollfri adgang for varene som er oppført i vedlegg III, med opprinnelse i Norge.

4. Den europeiske union forplikter seg til å opprette tollkvoter for varene som er oppført i vedlegg IV, med opprinnelse i Norge.

5. Tollkodene oppført i vedlegg I til IV viser til gjeldende koder for partene per 1. januar 2017.

6. De gjeldende tollkvotene inn til Norge på 600 tonn svinekjøtt, 800 tonn fjørfekjøtt og 900 tonn storfekjøtt, som fastsatt i vedlegg II til avtalen i form av brevveksling undertegnet 15. april 2011, vil ikke bli berørt av gjennomføringen av en eventuell framtidig WTO-avtale om landbruk. Punkt 7 i avtalen i form av brevveksling av 15. april 2011 skal derfor oppheves.

7. Med hensyn til økningen av kvoten for ost og ostemasse på 1 200 tonn inn til Norge er partene enige om at den skal fordeles ved auksjon av 700 tonn og lisensiering av 500 tonn.

8. Partene vil fortsette arbeidet med å konsolidere alle bilaterale innrømmelser (både eksisterende innrømmelser og innrømmelser som er fastsatt i denne brevveksling) i en ny brevveksling, som skal erstatte bestående bilaterale landbruksavtaler.

9. Opprinnelsesreglene som skal benyttes ved gjennomføringen av innrømmelsene nevnt i vedlegg I til IV, er oppført i vedlegg IV til brevvekslingen av 2. mai 1992. Imidlertid skal vedlegg II til protokoll 4 til EØS-avtalen anvendes i stedet for tillegget til vedlegg IV til brevvekslingen av 2. mai 1992.

10. Partene skal sikre at innrømmelsene de gir hverandre, ikke undergraves.

11. Partene er enige om å sikre at tollkvotene forvaltes på en slik måte at importen kan foregå på regelmessig basis, og at de avtalte kvanta reelt kan importeres.

12. Partene er enige om regelmessig å utveksle informasjon om varer det handles med, forvaltning av tollkvoter, prisnoteringer og all annen nyttig informasjon om sine respektive hjemmemarkeder og om gjennomføringen av resultatene av disse forhandlingene.

13. Dersom en av partene anmoder om det, skal det holdes konsultasjoner om ethvert spørsmål som gjelder gjennomføringen av resultatene av disse forhandlingene. Dersom det oppstår vanskeligheter i gjennomføringen av disse resultatene, skal det holdes konsultasjoner så snart som mulig, med sikte på å få vedtatt egnede korrigerende tiltak.

14. Partene stadfester at de, i samsvar med artikkel 19 i EØS-avtalen, vil fortsette å arbeide for å oppnå en gradvis liberalisering av handelen med landbruksvarer. Partene er i den forbindelse enige om at det om to års tid skal foretas en ny gjennomgang av vilkårene for handelen med landbruksvarer med sikte på å vurdere mulige innrømmelser.

15. Dersom EU utvides ytterligere, skal partene evaluere konsekvensene for den bilaterale handelen, med sikte på å tilpasse de bilaterale preferansene slik at eksisterende preferansehandel mellom Norge og tiltredelseslandene kan videreføres.

Denne avtale i form av brevveksling skal tre i kraft på den første dag i den tredje måned etter at det siste godkjenningsdokumentet er deponert.

Jeg har den ære å bekrefte at Den europeiske union er enig i innholdet i dette brevet.

Jeg ville være takknemlig om De kunne bekrefte at Deres regjering er enig i ovenstående.

Motta forsikringen om min høyeste aktelse.

Utferdiget i Oslo.

For Den europeiske union

B. Brev fra Kongeriket Norge

Herr …

Jeg har den ære å bekrefte mottakelsen av Deres brev av … 2017, som har følgende ordlyd:

«Jeg har den ære å vise til forhandlingene mellom Den europeiske union og Kongeriket Norge om bilateral handel med landbruksvarer, som ble avsluttet 5. april 2017.

Det ble gjennomført en ny runde med forhandlinger om handel med landbruksvarer mellom Europakommisjonen og den norske regjering i henhold til artikkel 19 i avtalen om Det europeiske økonomiske samarbeidsområde (EØS-avtalen), med sikte på å fremme en gradvis liberalisering av handelen med landbruksvarer mellom Den europeiske union og Norge (partene), på preferansebasis og på gjensidig fordelaktig basis. Forhandlingene foregikk i ordnede former, der det ble tatt behørig hensyn til utviklingen i partenes landbrukspolitikk og andre forhold, herunder utviklingen i den bilaterale handelen, i tillegg til handelsvilkår med andre internasjonale handelspartnere.

Jeg kan hermed bekrefte at resultatene av forhandlingene ble som følger:

1. Norge forplikter seg til å innrømme tollfri adgang for varene som er oppført i vedlegg I, med opprinnelse i Den europeiske union.

2. Norge forplikter seg til å opprette tollkvoter for varene som er oppført i vedlegg II, med opprinnelse i Den europeiske union.

3. Den europeiske union forplikter seg til å innrømme tollfri adgang for varene som er oppført i vedlegg III, med opprinnelse i Norge.

4. Den europeiske union forplikter seg til å opprette tollkvoter for varene som er oppført i vedlegg IV, med opprinnelse i Norge.

5. Tollkodene oppført i vedlegg I til IV viser til gjeldende koder for partene per 1. januar 2017.

6. De gjeldende tollkvotene inn til Norge på 600 tonn svinekjøtt, 800 tonn fjørfekjøtt og 900 tonn storfekjøtt, som fastsatt i vedlegg II til avtalen i form av brevveksling undertegnet 15. april 2011, vil ikke bli berørt av gjennomføringen av en eventuell framtidig WTO-avtale om landbruk. Punkt 7 i avtalen i form av brevveksling av 15. april 2011 skal derfor oppheves.

7. Med hensyn til økningen av kvoten for ost og ostemasse på 1 200 tonn inn til Norge er partene enige om at den skal fordeles ved auksjon av 700 tonn og lisensiering av 500 tonn.

8. Partene vil fortsette arbeidet med å konsolidere alle bilaterale innrømmelser (både eksisterende innrømmelser og innrømmelser som er fastsatt i denne brevveksling) i en ny brevveksling, som skal erstatte bestående bilaterale landbruksavtaler.

9. Opprinnelsesreglene som skal benyttes ved gjennomføringen av innrømmelsene nevnt i vedlegg I til IV, er oppført i vedlegg IV til brevvekslingen av 2. mai 1992. Imidlertid skal vedlegg II til protokoll 4 til EØS-avtalen anvendes i stedet for tillegget til vedlegg IV til brevvekslingen av 2. mai 1992.

10. Partene skal sikre at innrømmelsene de gir hverandre, ikke undergraves.

11. Partene er enige om å sikre at tollkvotene forvaltes på en slik måte at importen kan foregå på regelmessig basis, og at de avtalte kvanta reelt kan importeres.

12. Partene er enige om regelmessig å utveksle informasjon om varer det handles med, forvaltning av tollkvoter, prisnoteringer og all annen nyttig informasjon om sine respektive hjemmemarkeder og om gjennomføringen av resultatene av disse forhandlingene.

13. Dersom en av partene anmoder om det, skal det holdes konsultasjoner om ethvert spørsmål som gjelder gjennomføringen av resultatene av disse forhandlingene. Dersom det oppstår vanskeligheter i gjennomføringen av disse resultatene, skal det holdes konsultasjoner så snart som mulig, med sikte på å få vedtatt egnede korrigerende tiltak.

14. Partene stadfester at de, i samsvar med artikkel 19 i EØS-avtalen, vil fortsette å arbeide for å oppnå en gradvis liberalisering av handelen med landbruksvarer. Partene er i den forbindelse enige om at det om to års tid skal foretas en ny gjennomgang av vilkårene for handelen med landbruksvarer med sikte på å vurdere mulige innrømmelser.

15. Dersom EU utvides ytterligere, skal partene evaluere konsekvensene for den bilaterale handelen, med sikte på å tilpasse de bilaterale preferansene slik at eksisterende preferansehandel mellom Norge og tiltredelseslandene kan videreføres.

Denne avtale i form av brevveksling skal tre i kraft på den første dag i den tredje måned etter at det siste godkjenningsdokumentet er deponert.»

Jeg har den ære å bekrefte at Kongeriket Norge er enig i innholdet i Deres brev.

Motta forsikringen om min høyeste aktelse.

Utferdiget i Oslo.

For Kongeriket Norge

Vedlegg I

Tollfri adgang ved innførsel til Norge av varer med opprinnelse i Den europeiske union

Norsk tolltariff

Vareslag

01.01.2100

Hester, esler, muldyr og mulesler, levende; hester; til avl

01.01.2902

Hester, esler, muldyr og mulesler, levende; hester, andre; av vekt under 133 kg

01.01.2908

Hester, esler, muldyr og mulesler, levende; hester, andre; ellers

02.07.4300

Kjøtt og spiselig slakteavfall av fjærfe som hører under posisjon 01.05, ferskt, kjølt eller fryst; fettlever, fersk eller kjølt

02.07.5300

Kjøtt og spiselig slakteavfall av fjærfe som hører under posisjon 01.05, ferskt, kjølt eller fryst; av gjess; fettlever, fersk eller kjølt

05.06.9010

Bein og hornkjegler, avfettet, syrebehandlet eller befridd for gelatin, ubearbeidd eller enkelt bearbeidd, men ikke tilskåret; pulver og avfall av bein og hornkjegler; ellers; til dyrefôr

05.11.9911

Animalske produkter, ikke nevnt eller innbefattet annet sted; døde dyr av de slag som hører under kapittel 1 eller 3, utjenlige til menneskeføde, ellers; blodpulver (utjenlig til menneskeføde); til dyrefôr

05.11.9930

Animalske produkter, ikke nevnt eller innbefattet annet sted; døde dyr av de slag som hører under kapittel 1 eller 3, utjenlige til menneskeføde; andre; ellers; kjøtt og blod; til dyrefôr

05.11.9980

Animalske produkter, ikke nevnt eller innbefattet annet sted; døde dyr av de slag som hører under kapittel 1 eller 3, utjenlige til menneskeføde; andre; ellers; andre; til dyrefôr

06.02.1021

Andre levende planter (herunder røtter), stiklinger og podekvister; mycelium; stiklinger uten rot og podekvister; stiklinger til bruk i gartnerier eller planteskoler, unntatt av grønne planter i tiden 15. desember–30. april; begonia (alle arter), betlehemsklokke (Campanula isophylla), julestjerne (Euphorbia pulcherrima, Poinsettia pulcherrima), tåre (Fuchsia), hibisk (Hibiscus), kalanchoe og hengepetunia (Petunia hybrida, Petunia atkinsiana)

06.02.1024

Andre levende planter (herunder røtter), stiklinger og podekvister; mycelium; stiklinger uten rot og podekvister; stiklinger til bruk i gartnerier eller planteskoler, unntatt av grønne planter i tiden 15. desember–30. april; pelargonium

06.02.9032

Andre levende planter (herunder røtter), stiklinger og podekvister; mycelium; andre, med klump av jord eller annet vekstmedium; andre potteplanter eller utplantingsplanter, herunder frukt- og grønnsakplanter til pryd; grønne potteplanter i tiden 1. mai–14. desember; asplenium, kongebegonia (Begonia x rex-cultorum), renner (Chlorophytum), japanbeinved (Euonymus japanicus), japanfatsia (Fatsia japonica, Aralia sieboldii), gummifiken (Ficus elastica), monstera, treklatrer (Philodendron scandens), stuebusk (Radermachera, Stereospermum), syngonium, fatsiaeføy (X-Fatshedera), også i samplantinger

ex 07.08.2009¹

Belgfrukter, med eller uten belg, friske eller kjølte; bønner (Vignaspp., Phaseolusspp.); unntatt brekkbønner, aspargesbønner, voksbønner og snittebønner.

07.09.9930

Andre grønnsaker, friske eller kjølte; andre; andre; sukkermais; til dyrefôr

ex 07.10.2209¹

Grønnsaker (også dampkokte eller kokte i vann), fryste; belgfrukter, med eller uten belg; bønner (Vignaspp., Phaseolusspp.); unntatt brekkbønner, aspargesbønner, voksbønner og snittebønner.

07.11.5100

Grønnsaker, midlertidig konserverte (f.eks. med svoveldioksidgass, i saltlake, i svovelsyrlingvann eller i andre konserverende oppløsninger), men utjenlige til direkte forbruk i den foreliggende tilstand; sopper og trøfler; sopper av slekten Agaricus (sjampinjonger)

07.11.5900

Grønnsaker, midlertidig konserverte (f.eks. med svoveldioksidgass, i saltlake, i svovelsyrlingvann eller i andre konserverende oppløsninger), men utjenlige til direkte forbruk i den foreliggende tilstand; sopper og trøfler; ellers

07.14.3009

Manioka-, arrow- og salepprot, jordskokker, søtpoteter og liknende røtter og knoller med høyt stivelses- eller inulininnhold, friske, kjølte, fryste eller tørkede, også oppdelte eller i form av pelleter; sagomarg; Jamsrøtter (Dioscorea spp.) ikke til dyrefôr

ex07.14.40001

Manioka-, arrow- og salepprot, jordskokker, søtpoteter og liknende røtter og knoller med høyt stivelses- eller inulininnhold, friske, kjølte, fryste eller tørkede, også oppdelte eller i form av pelleter; sagomarg; Taroer (Colocasia spp.)

07.14.5009

Manioka-, arrow- og salepprot, jordskokker, søtpoteter og liknende røtter og knoller med høyt stivelses- eller inulininnhold, friske, kjølte, fryste eller tørkede, også oppdelte eller i form av pelleter; sagomarg; Yautia (Xanthosoma spp.) ikke til dyrefôr

08.11.2011

Frukter og nøtter (også dampkokte eller kokte i vann), fryste, også tilsatt sukker eller annet søtningsstoff; bjørnebær, morbær eller loganbær

08.11.2012

Frukter og nøtter (også dampkokte eller kokte i vann), fryste, også tilsatt sukker eller annet søtningsstoff; tilsatt sukker eller annet søtningsstoff; hvit og rød rips

08.11.2013

Frukter og nøtter (også dampkokte eller kokte i vann), fryste, også tilsatt sukker eller annet søtningsstoff; tilsatt sukker eller annet søtningsstoff; stikkelsbær

08.11.2092

Frukter og nøtter (også dampkokte eller kokte i vann), fryste, også tilsatt sukker eller annet søtningsstoff; ellers; bjørnebær, morbær eller loganbær

08.11.2094

Frukter og nøtter (også dampkokte eller kokte i vann), fryste, også tilsatt sukker eller annet søtningsstoff; ellers; hvit og rød rips

08.11.2095

Frukter og nøtter (også dampkokte eller kokte i vann), fryste, også tilsatt sukker eller annet søtningsstoff; ellers; stikkelsbær

08.12.1000

Frukter og nøtter, midlertidig konserverte (f.eks. med svoveldioksidgass, i saltlake, i svovelsyrlingvann eller i andre konserverende oppløsninger), men utjenlige til direkte forbruk i den foreliggende tilstand; kirsebær og moreller

10.08.5000

Bokhvete, hirse og kanarifrø; annet korn; quinoa (Chenopodium quinoa)

11.09.0010

Gluten av hvete, også tørket; til dyrefôr

12.12.2910

Johannesbrød, alger (herunder tang og tare), sukkerbeter og sukkerrør, friske, kjølte, fryste eller tørkede, også malte; fruktsteiner og fruktkjerner samt andre vegetabilske produkter (herunder ubrente sikorirøtter av varieteten Cichorium intybus sativum) av det slag som hovedsakelig brukes til menneskeføde, ikke nevnt eller innbefattet annet sted; alger (herunder tang og tare); ellers; til dyrefôr

17.02.2010

Annet sukker, herunder kjemisk ren laktose, maltose, glukose og fruktose, i fast form; sirup og andre sukkeroppløsninger uten tilsetning av smaks- eller fargestoffer; kunsthonning, også blandet med naturlig honning; karamell; lønnesukker og lønnesirup; til dyrefôr

20.08.9300

Frukter, nøtter og andre spiselige plantedeler, tilberedte eller konserverte på annen måte, også tilsatt sukker eller annet søtningsstoff eller alkohol, ikke nevnt eller innbefattet annet sted; ellers, herunder blandinger, unntatt blandinger som hører under varenummer 20.08.1900; tranebær og tyttebær (Vaccinium macrocarpon, Vaccinium oxycoccos, Vaccinium vitisidaea)

20.09.8100

Frukt- og grønnsaksafter (herunder druemost), ugjærede og ikke tilsatt alkohol, også tilsatt sukker eller annet søtningsstoff; ublandet saft av andre frukter eller grønnsaker; tranebær- eller tyttebærsaft (Vaccinium macrocarpon, Vaccinium oxycoccos, Vaccinium vitisidaea)

ex 20.09.8999

Frukt- og grønnsaksafter (herunder druemost), ugjærede og ikke tilsatt alkohol, også tilsatt sukker eller annet søtningsstoff; ublandet saft av andre frukter eller grønnsaker; ellers; andre; blåbærsaft eller blåbærkonsentrat

22.06

Andre gjærede drikkevarer (f.eks. eplevin (sider), pærevin, mjød, sake); blandinger av gjærede drikkevarer og blandinger av gjærede drikkevarer og alkoholfrie drikkevarer, ikke nevnt eller innbefattet annet sted

23.03.1012

Reststoffer fra stivelsesfremstilling og liknende reststoffer, betepulp, bagasse og annet avfall fra sukkerfremstilling, drank og annet avfall fra bryggerier eller brennerier, også i form av pelleter; reststoffer fra stivelsesfremstilling og liknende reststoffer; til dyrefôr; av poteter

¹ Disse produktene innføres tollfritt. Norge forbeholder seg imidlertid retten til å innføre toll dersom produktene importeres til dyrefôr.

Vedlegg II

Tollkvoter ved innførsel til Norge av varer med opprinnelse i Den europeiske union

Norsk tolltariff

Vareslag

Samlede tollkvoter (årlig kvantum i tonn)

Tilleggskvoter¹

Tollsatser innenfor kvoten (NOK/kg)

Kjøtt av storfe, ferskt eller kjølt

2500

1600

0

02.01.1000

Hele eller halve skrotter

02.01.2001

Kvarte skrotter (forparter og bakparter) av samme dyr som foreligger samtidig («Compensated quarters»)

02.01.2002

Andre kvarte skrotter, forparter

02.01.2003

Andre kvarte skrotter, bakparter

02.01.2004

Såkalte «pistoler»

Kjøtt av storfe, fryst

02.02.1000

Hele eller halve skrotter

02.02.2001

Kvarte skrotter (forparter og bakparter) av samme dyr som foreligger samtidig («Compensated quarters»)

02.02.2002

Andre kvarte skrotter, forparter

02.02.2003

Andre kvarte skrotter, bakparter

02.02.2004

Såkalte «pistoler»

Kjøtt av svin, ferskt, kjølt eller fryst

300²

300²

15

02.03.1904

Sideflesk stykker derav (herunder ribbe), ikke utbeinet

Kjøtt og spiselig slakteavfall av fjærfe som hører inn under kode 01.05, ferskt, kjølt eller fryst

950

150

0

02.07.1100

av høns av arten Gallus domesticus; ikke oppdelt, ferskt eller kjølt

02.07.1200

ikke oppdelt, fryst

02.07.2400

av kalkuner; ikke oppdelt, ferskt eller kjølt

02.07.2500

ikke oppdelt, fryst

02.07.4401

av ender, ferskt eller kjølt; bryst og stykker derav

200

100

30

Kjøtt og spiselig slakteavfall, saltet, i saltlake, tørket eller røykt; spiselig mel av kjøtt eller slakteavfall

600³

200³

0

02.10.1101

kjøtt av svin; skinker, boger og stykker derav, ikke utbeinet; som inneholder minst 15 vektprosent bein

02.10.1109

ellers (mindre enn 15 vektprosent bein)

02.10.1900

annet (unntatt skinke, bog og stykker derav eller sideflesk og stykker derav, ikke utbeinet)

04.06

Ost og ostemasse

8400

1200

0

Andre levende planter (herunder røtter), stiklinger og podekvister; mycelium

NOK 20 millioner

NOK 12 millioner

0

ex 06.02.90434 06.02.9044

andre: potteplanter eller utplantingsplanter, i blomst;

06.02.9031

Grønne potteplanter i tiden 1. mai–14. desember⁵

NOK 7 millioner

NOK 3 millioner

0

Salat (Lactuca sativa) og sikori (Cichorium spp.), frisk eller kjølt

500⁶

100⁶

0

07.05.1112

Isbergsalat; i tiden 1. mars–31. mai: hel

07.05.1119

ellers

Mais

15000

5000

0

10.05.9010

til dyrefôr

16.01.0000

Pølser og liknende produkter av kjøtt, flesk, slakteavfall eller blod; tilberedte næringsmidler på basis av disse produkter

600

200

0

¹ I perioden 01.01–31.12 og eventuelt pro rata i løpet av det året avtalen trer i kraft, om nødvendig. Tilleggskvoter skal tilføyes til gjeldende kvoter fremforhandlet i tidligere avtaler mellom EU og Norge.

² I perioden 01.12–31.12.

³ Mengden er angitt for innførsel av ikke utbeinede skinker. En omregningsfaktor på 1,15 brukes ved innførsel av utbeinede skinker.

⁴ Unntak for følgende planter: margerit (Argyranthemum frutescens), krysantemum (Chrysanthemum frutescens, Chrysanthemum x morifolium, Dendranthema x grandiflora) hiemalisbegonia (Begonia x hiemalis, Begonia elatior), betlehemsklokke (Campanula), julestjerne (Euphorbia pulcherrima, Poinsettia pulcherrima), hawaiirose (Hibiscus), (Kalanchoe), pelargonium, primula og saintpaulia

⁵ Følgende planter inngår: kroton (Condiaeum, Croton), dieffenbachia, gullranke (Epipremnum, Scindapsus aureum), eføy (Hedera), sverdbregne (Nephrolepis), fredspeperomia (Peperomia obtusifolia), myntpeperomia (Peperomia rotundifolia), paraplytre (Schefflera), husfred (Soleirolia, Helxine), også i samplantinger

⁶ Sluttbrukervilkår: Bearbeidingsindustrien

Vedlegg III

Tollfri adgang ved innførsel til Den europeiske union av varer med opprinnelse i Norge

KN-koder

Vareslag

0101 21 00

Hester, levende, renrasede avlsdyr

ex 0101 29 10

Hester, levende, unntatt renrasede avlsdyr, med vekt under 133 kg, til slakting

ex 0101 29 90

Hester, levende, unntatt renrasede avlsdyr, med vekt under 133 kg, unntatt til slakting

ex 0101 29 10

Hester, levende, unntatt renrasede avlsdyr, med vekt 133 kg eller derover, til slakting

ex 0101 29 90

Hester, levende, unntatt renrasede avlsdyr, med vekt 133 kg eller derover, unntatt til slakting

0207 43 00

Fettlever av ender, fersk eller kjølt

0207 53 00

Fettlever av gjess, fersk eller kjølt

ex 0506 90 00

Bein og hornkjegler og pulver og avfall derav, ubearbeidet, avfettet, befridd for gelatin eller enkelt bearbeidet (unntatt brusk og hornkjegler behandlet med syre og tilskåret), til dyrefôr

ex 0511 99 85

Blodpulver til dyrefôr, utjenlig til menneskeføde

ex 0511 99 85

Kjøtt og blod til dyrefôr, utjenlig til menneskeføde

ex 0511 99 85

Andre animalske produkter til dyrefôr, ikke nevnt eller innbefattet annet sted, utjenlig til menneskeføde (unntatt produkter av fisk eller krepsdyr, bløtdyr eller andre virvelløse dyr som lever i vann, døde dyr som hører inn under kapittel 3; blod, kjøtt, naturlige svamper av animalsk opprinnelse, sæd fra storfe)

ex 0602 10 90

Stiklinger uten rot av alle arter av Begonia, Campanula isophylla, Euphorbia pulcherrima, Poinsettia pulcherrima, Fuchsia, Hibiscus, Kalanchoe og hengepetunia (Petunia hybrida, Petunia atkinsiana) til bruk i gartnerier eller planteskoler [unntatt av grønne planter i tiden 15. desember-30. april]

ex 0602 10 90

Stiklinger uten rot av pelargonium til bruk i gartnerier eller planteskoler [unntatt av grønne planter i tiden 15. desember–30. april]

ex 0602 90 99

Asplenium, Begonia x rex-cultorum, Chlorophytum, Euonymus japanicus, Fatsia japonica, Aralia sieboldii, Ficus elastica, Monstera, Philodendron scandens, Radermachera, Stereospermum, Syngonium og X Fatshedera som grønne potteplanter i tiden 1. mai-14. desember.

ex 0708 20 00

Bønner (Vignaspp., Phaseolusspp.) med eller uten belg, friske eller kjølte, unntatt brekkbønner, aspargesbønner, voksbønner og snittebønner

ex 0709 99 60

Sukkermais til dyrefôr, frisk eller kjølt

ex 0710 22 00

Bønner (Vignaspp., Phaseolusspp.), også dampkokte eller kokte i vann, fryste, unntatt brekkbønner, asparges, voksbønner og snittebønner

0711 51 00

Sopp av slekten Agaricus (sjampinjonger) midlertidig konserverte, men utjenlige til direkte forbruk i den foreliggende stand

0711 59 00

Sopp (unntatt av slekten Agaricus) og trøfler, midlertidig konserverte, men utjenlige til direkte forbruk i den foreliggende stand

ex 0714 30 00

Jamsrøtter (Dioscoreaspp.) ikke til dyrefôr, friske, kjølte, fryste eller tørkede, også oppdelte eller i form av pelleter

ex 0714 40 00

Taroer (Colocasiaspp.) ikke til dyrefôr, friske, kjølte, fryste eller tørkede, også oppdelte eller i form av pelleter

ex 0714 50 00

Yautia (Xanthosomaspp.) ikke til dyrefôr, friske, kjølte, fryste eller tørkede, også oppdelte eller i form av pelleter

ex 0811 20 11

Bjørnebær, morbær eller loganbær, også dampkokte eller kokte i vann, fryste, tilsatt sukker eller annet søtningsstoff, med et sukkerinnhold over 13 vektprosent

ex 0811 20 19

Bjørnebær, morbær eller loganbær, også dampkokte eller kokte i vann, fryste, tilsatt sukker eller annet søtningsstoff, med et sukkerinnhold på høyst 13 vektprosent

ex 0811 20 11

Hvit og rød rips, også dampkokte eller kokte i vann, fryste, tilsatt sukker eller annet søtningsstoff, med et sukkerinnhold over 13 vektprosent

ex 0811 20 19

Hvit og rød rips, også dampkokte eller kokte i vann, fryste, tilsatt sukker eller annet søtningsstoff, med et sukkerinnhold på høyst 13 vektprosent

ex 0811 20 11

Stikkelsbær, også dampkokte eller kokte i vann, fryste, tilsatt sukker eller annet søtningsstoff, med et sukkerinnhold over 13 vektprosent

ex 0811 20 19

Stikkelsbær, også dampkokte eller kokte i vann, fryste, også tilsatt sukker eller annet søtningsstoff, med et sukkerinnhold på høyst 13 vektprosent

0811 20 59

Bjørnebær og morbær, også dampkokte eller kokte i vann, fryste, ikke tilsatt sukker eller annet søtningsstoff

ex 0811 20 90

Loganbær, også dampkokte eller kokte i vann, fryste, ikke tilsatt sukker eller annet søtningsstoff

0811 20 51

Rød rips, også dampkokte eller kokte i vann, fryste, ikke tilsatt sukker eller annet søtningsstoff

ex 0811 20 90

Hvit rips, også dampkokte eller kokte i vann, fryste, ikke tilsatt sukker eller annet søtningsstoff

ex 0811 20 90

Stikkelsbær, også dampkokte eller kokte i vann, fryste, ikke tilsatt sukker eller annet søtningsstoff

0812 10 00

Kirsebær og moreller, midlertidig konserverte, men utjenlige til direkte forbruk i den foreliggende stand

1008 50 00

Quinoa (Chenopodium quinoa)

ex 1109 00 00

Gluten av hvete, også tørket, til dyrefôr

ex 1212 29 00

Alger (herunder tang og tare) til dyrefôr, friske, kjølte, fryste eller tørkede, også malte

ex 1702 20 10

Lønnesukker i fast form, med tilsetning av smaks- eller fargestoffer, til dyrefôr

ex 1702 20 90

Lønnesukker (unntatt i fast form, med tilsetning av smaks- eller fargestoffer) og lønnesirup, til dyrefôr

2008 93

Tranebær og tyttebær (Vaccinium macrocarpon, Vaccinium oxycoccos, Vaccinium vitisidaea), tilberedte eller konserverte på annen måte, også tilsatt sukker eller annet søtningsstoff eller alkohol

2009 81

Tranebær- eller tyttebærsaft (Vaccinium macrocarpon, Vaccinium oxycoccos, Vaccinium vitisidaea), ugjæret og ikke tilsatt alkohol, også tilsatt sukker eller annet søtningsstoff

ex 2009 89

Blåbærsaft eller -konsentrat, ugjæret og ikke tilsatt alkohol, også tilsatt sukker eller annet søtningsstoff

22.06

Andre gjærede drikkevarer (f.eks. eplevin (sider), pærevin, mjød, sake); blandinger av gjærede drikkevarer og blandinger av gjærede drikkevarer og alkoholfrie drikkevarer, ikke nevnt eller innbefattet annet sted

ex 2303 10 90

Reststoffer fra stivelsesframstilling og lignende reststoffer fra poteter, til dyrefôr

23.02.50

Kli, spissmel og andre reststoffer, også i form av pelleter, fra sikting, maling eller annen behandling av korn eller belgfrukter

av belgfrukter

ex 2309 90 31

Tilberedte produkter av det slag som brukes til dyrefôr, som ikke inneholder stivelse eller høyst 10 vektprosent stivelse, som ikke inneholder melkeprodukter eller under 10 vektprosent melkeprodukter, unntatt hunde- eller kattemat i pakninger for detaljsalg, og unntatt fiskefôr

Vedlegg IV

Tollkvoter ved innførsel til Den europeiske union av varer med opprinnelse i Norge

KN-koder

Vareslag

Samlede tollkvoter (årlig kvantum i tonn)

Tilleggskvoter¹

Tollsatser innenfor kvoten (EUR/kg)

0207 14 30

Kjøtt og spiselig slakteavfall av fjærfe som hører under posisjon 01.05, ferskt, kjølt eller fryst:

av høns av arten Gallus domesticus

oppdelt, ikke utbeinet, fryst

hele vinger, også uten vingespisser

550

550

0

0207 14 70

Kjøtt og spiselig slakteavfall av fjærfe som hører under posisjon 01.05, ferskt, kjølt eller fryst:

av høns av arten Gallus domesticus

andre stykker derav, ikke utbeinet, fryst

150

150

0

0204

Kjøtt av sauer eller geiter, ferskt, kjølt eller fryst

500

0

0

0210

Kjøtt og spiselig slakteavfall, saltet, i saltlake, tørket eller røykt; spiselig mel av kjøtt eller slakteavfall

0404 10

Myse, også konsentrert, eller tilsatt sukker eller annet søtningsstoff; produkter som består av naturlige melkebestanddeler, også tilsatt sukker eller annet søtningsstoff, ikke nevnt eller innbefattet annet sted

1250

1250

0

0404 10 02

Myse og modifisert myse, som pulver, granulat eller annen fast form, uten tilsatt sukker eller annet søtningsstoff, med et proteininnhold «nitrogeninnhold x 6,38» på <= 15 vektprosent og et fettinnhold på <= 1,5 vektprosent

3150

3150

0

0603 19 70

Avskårne blomster og blomsterknopper av det slag som brukes til buketter eller pryd, friske, tørkede, fargede, bleikte, impregnerte eller preparerte på annen måte, unntatt gladiol (gladiolus), soleie (ranunculus) eller av slektene protea, banksia, leucadendron, brunia eller forsythia

500 000

EUR

EUR 500 000

0

16 02

Annet tilberedt eller konservert kjøtt, flesk, slakteavfall eller blod

300

300

0

2005 20 20

Tynne skiver av poteter, frityrstekte eller bakte, også saltet eller smaksatt, i lufttett lukket emballasje, tjenlig til direkte forbruk

350

150

0

2309 90 96

Tilberedte produkter av det slag som brukes til dyrefôr; andre

200

200

0

3502 20

Albuminer (herunder konsentrater av to eller flere myseproteiner som inneholder mer enn 80 vektprosent myseproteiner, beregnet av tørrstoffet), albuminater og andre albuminderivater:

– melkealbumin, herunder konsentrater av to eller flere myseproteiner

500

500

0

¹ I perioden 01.01–31.12 og eventuelt pro rata i løpet av året avtalen trer i kraft, om nødvendig. Tilleggskvoter skal tilføyes til gjeldende kvoter fremforhandlet i tidligere avtaler mellom EU og Norge.